5 Baeteledipele ba Bajuda ba ne ba ikokeletsa maleo ka go bogisa Jesu le balatedi ba gagwe. Moragonyana, fela jaaka Johane le Jesu ba ne ba tlhagisitse, letsatsi la Modimo la tšhakgalo le ne la tla. Ka nako eo, “tšhakgalo e e tlang” e ne e remeletse mo lefelong le le rileng, Jerusalema le Judea, ka jalo go ne go ka kgonega gore batho ba tshabe ka tsela ya mmatota. Tšhakgalo eo e ne ya bonala fa Jerusalema le tempele ya yone e ne e senngwa ke masole a Roma ka 70 C.E. “Pitlagano” eo e ne e le kgolo go feta sepe se se neng se kile sa direga mo Jerusalema. Batho ba le bantsi ba ne ba bolawa kgotsa ba isiwa botshwarwa. Pitlagano eo e ne e tshwantshetsa tshenyego e kgolo le go feta eo, e e tla tlelang batho ba bantsi ba ba ipitsang Bakeresete le ba madumedi a mangwe.—Math. 24:21.